wickkiey/tamil-wikipedia-chunked huggingface dataset:
# சுண்டம்பட்டி

**சுண்டம்பட்டி** (*Sundampatti*) இந்தியாவின் தமிழ்நாடு மாநிலம் கிருட்டிணகிரி மாவட்டம் பருகூர் வட்டத்தில் அமைந்துள்ள ஒரு கிராமம் ஆகும். சுண்டனப்பள்ளி என்ற பெயராலும் இக்கிராமம் அறியப்படுகிறது. மாவட்டத்தலைநகரமான கிருட்டிணகிரியிலிருந்து 6.8 கிலோமீட்டர் தொலைவில் தேசியநெடுஞ்சாலை எண் 48 என்ற வழித்தடத்தில் சுண்டம்பட்டி கிராமம் அமைந்துள்ளது. இந்த கிராமம் மாரியம்மன் கோயில், புனித அந்தோணியார் தேவாலயம், பர்சுவ பத்மாவதி சமண கோயில் போன்ற மத தலங்களுக்கு பெயர் பெற்றதாகும்.
# ராணாகாட் தெற்கு சட்டமன்றத் தொகுதி

**ராணாகாட் தெற்கு சட்டமன்றத் தொகுதி** (Ranaghat Dakshin Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது நதியா மாவட்டத்தில் அமைந்துள்ளது. இது ராணாகாட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.
# ராணாகாட் தெற்கு சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2011 | அபிர் ரஞ்சன் பிசுவாசு | அகில இந்திய திரிணாமுல் காங்கிரசு |  |
| 2016 | ராமா பிசுவாசு | இந்தியப் பொதுவுடமைக் கட்சி (மார்க்சிஸ்ட்) |  |
| 2021 | முகுத் மணி அதிகாரி | பாரதிய ஜனதா கட்சி | } |
# மோதிலால் காலனி

**மோதிலால் காலனி** (Motilal Colony) என்பது இந்திய மாநிலமான மேற்கு வங்காளத்தின் வடக்கு 24 பர்கனா மாவட்டத்தின் டம் டம் பகுதியில் உள்ள ஒரு வட்டாரமாகும். கொல்கத்தா பெருநகர மேம்பாட்டு ஆணையத்தின் ஒரு பகுதியாக இப்பகுதி உள்ளது.
# மோதிலால் காலனி

## புவியியல்

### அஞ்சல் நிலையம்

கொல்கத்தா மண்டலத்தில் கொல்கத்தா மாவட்டத்தின் கொல்கத்தா வடக்குப் பிரிவில், இராச்பரி காலனியில் ஒரு துணை அஞ்சல் அலுவலகம் உள்ளது, இதன் அஞ்சல் குறியீட்டு எண் 700081 ஆகும்.
# மோதிலால் காலனி

## புவியியல்

### காவல் நிலையம்

பாரக்பூர் காவல் ஆணையரகத்தின் கட்டுப்பாட்டில் உள்ள டம் டம் காவல் நிலையம், மோதிலால் காலனி பகுதியின் அதிகார வரம்பைக் கொண்டுள்ளது.
# மோதிலால் காலனி

## சந்தைகள்

மோதிலால் நேரு சந்தையும், எண் 1 விமான நிலைய சந்தையும் மோதிலால் காலனி பகுதியில் உள்ள சந்தைகளாகும்.
# மோகன்பூர்

**மோகன்பூர்** (*Mohanpur, Tripura*) வடகிழக்கு இந்தியாவின் திரிபுராவில் உள்ள ஒரு நகராட்சி மன்றமாகும். இது மாநிலத்தின் 10வது பெரிய நகரமாகவும், மேற்கு திரிபுரா மாவட்டத்தின் துணைப்பிரிவாகவும் அமைந்துள்ளது.  
மோகன்பூர் துணைப்பிரிவில் மொத்தம் 30 கிராம பஞ்சாயத்துகள் உள்ளன, இவற்றில் அனங்நகர் அதிக மக்கள்தொகை கொண்டது கிராமம் ஆகும். அதைத் தொடர்ந்து விஜய்நகர், பிரம்மகுண்டா, தேபேந்திரநகர் ஆகியவை உள்ளன.
# மோகன்பூர்

## மக்கள்தொகை

2011 மக்கள் தொகை கணக்கெடுப்பு தரவுகளின்படி, மோகன்பூரின் மொத்த மக்கள் தொகை 16,363 ஆக இருந்தது. இதில் ஆண்கள் எண்ணிக்கை 8,434 மற்றும் பெண்கள் எண்ணிக்கை 7,929 ஆவார்கள். பெரும்பாலான மக்கள் தொகை நகர்ப்புறங்களில் 11,325 பேர் உள்ளனர், அதே போல், 5,050 க்கும் மேற்பட்டோர் கிராமப்புறங்களைச் சேர்ந்தவர்கள் ஆவார்கள். மோகன்பூரின் சராசரி கல்வியறிவு விகிதம் 80.43% ஆகும், இது தேசிய சராசரியான 59.5% ஐ விட அதிகம். ஆண்களின் கல்வியறிவு விகிதம் 83.53% மற்றும் பெண்களின் கல்வியறிவு விகிதம் 77.13% ஆகும்.
# மோகன்பூர்

## காடு

மோகன்பூரின் துணைப்பிரிவில் மொத்தம் 73.869 கிமீ2 (வன) காட்டு நிலமாக அமைந்துள்ளது, இதில் 73.869 கிமீ2 பாதுகாக்கப்பட்ட காடு ஆகும்.
# மோகன்பூர்

## போக்குவரத்து

மோகன்பூர் நகரத்தின் முக்கிய போக்குவரத்து அமைப்பு சாலைகளையே சார்ந்துள்ளது. மோகன்பூர் சாலை மற்றும் அசாம் அகர்தலா சாலை ஆகியவை முக்கிய சாலைகள் ஆகும். இந்த நகரத்தில் எந்த ரயில் நிலையங்களும் இதுவரை இல்லை. அருகிலுள்ள ரயில் நிலையம் ஜோகேந்திரநகரில் அமைந்துள்ளது. தலைநகர் அகர்தலாவிலிருந்து இந்த நகரம் சுமார் 23 கி.மீ தூரம் கொண்டதாகும்.
# மோகன்பூர்

## கல்வி நிலையங்கள்

**பள்ளிகள்**  
மோகன்பூர் பன்னிரண்டாம் வகுப்பு பள்ளி  
மோகன்பூர் பெண்கள் 'ஹெச்.எஸ். பள்ளி  
தாராபுரா உயர்நிலைப்பள்ளி  
மோகன்பூர் தேயிலை தோட்டம் ஜே.பி. பள்ளி  
காந்திகிராம் எச்.எஸ். பள்ளி  
**கல்லூரிகள்**  
சுவாமி விவேகானந்தா மகா வித்யாலயா
# சாக்தக சட்டமன்றத் தொகுதி

**சாக்தக சட்டமன்றத் தொகுதி** (Chakdaha Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது நதியா மாவட்டத்தில் அமைந்துள்ளது. சாக்தக, ராணாகாட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இத்தொகுதியானது பட்டியலினத்தவருக்காக ஒதுக்கீடு செய்யப்பட்டுள்ளது.
# சாக்தக சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1977 | வினய் குமார் பிசுவாசு | சுயேச்சை |  |
| 1982 | சுபாசு போசு | rowspan =6 | இந்தியப் பொதுவுடமைக் கட்சி (மார்க்சிஸ்ட்) |
| 1987 |  |  |  |
| 1991 | சத்சாதன் சக்ரவர்த்தி |  |  |
| 1996 |  |  |  |
| 2001 |  |  |  |
| 2006 | மலாய் குமார் சமந்தா |  |  |
| 2011 | நரேசு சந்திர சக்கி | rowspan =2 | அகில இந்திய திரிணாமுல் காங்கிரசு |
| 2016 | கார் ரத்ன கோசு |  |  |
| 2021 | பங்கிம் சந்திர கோசு | பாரதிய ஜனதா கட்சி | } |
# வசந்த ராணி

***வசந்த ராணி*** ( *Tabebuia rosea*, also called *pink poui*, and *rosy trumpet tree*) என்பது உயரம் வரை வளரும், வரை விட்டம் அடையக்கூடிய அமெரிக்க வெப்பமண்டலப் பகுதிக்குரிய மரமாகும். "சவன்னா ஓக்" என்று பொருள்படும் எசுபானிய பெயரான ***ரோபிள் டி சபானா***, என்ற பெயர் கோஸ்ட்டா ரிக்காவில் பரவலாகப் பயன்படுத்தப்படுகிறது, ஏனெனில் இது பெரும்பாலும் காடுகள் அழிக்கப்பட்ட பகுதிகளில் உள்ளது. மேலும் இந்த மரம் ஓக் மரங்களை ஒத்திருப்பதால் இப்பெயரைப் பெற்றிருக்கலாம். இது எல் சால்வடாரின் தேசிய மரமாகும், அங்கு இது "மக்விலிஷுவாட்" என்று அழைக்கப்படுகிறது. அழகுக்காக இந்தியாவில் அறிமுகப்படுத்தபட்ட ஒரு அயல் மரம் இது ஆகும்.  
வசந்த ராணி மரமானது இலங்கையில் "රොබරෝසියා (Robarōsiyā)" என்று அழைக்கப்படுகிறது.  
இந்த மரம் தாய்லாந்தில் "ชมพูพันธุ์ทิพย์" என்று அழைக்கப்படுகிறது.
# வசந்த ராணி

## பரவலும் வாழ்விடமும்

இந்த இனம் தெற்கு மெக்சிக்கோவிலிருந்து வெனிசுவேலா, எக்குவடோர் வரை பரவியுள்ளது. இது கடல் மட்டத்திலிருந்து வரை, சராசரியாக 20&nbsp;°C முதல் 30&nbsp;°C வரை வெப்பநிலையிலும், ஆண்டுக்கு 500 மிமீ மேல் மழைப்பொழிவு இருக்கும் பகுதிகளிலும், மற்றும் மிகவும் மாறுபட்ட பி.எச் உள்ள மண்ணில் வளர்வது கண்டறியப்பட்டுள்ளது.  
இந்த மரம் பெரும்பாலும் அமெரிக்க வெப்பமண்டல நகரங்களில் காணப்படுகிறது, அங்கு இது பெரும்பாலும் பூங்காக்களிலும், தோட்டங்களிலும் நடப்படுகிறது. மழைக்காலத்தில் இது அடர்ந்து இருக்கும். மேலும், வறண்ட காலங்களில், இலைகள் உதிர்ந்து மரங்களில் ஏராளமான பூக்களுடன் காணப்படும்.
# வசந்த ராணி

## விளக்கம்

இந்த மரம் குறுகிய நீளம் கொண்டது, ஒழுங்கற்ற, அடுக்கு கிளைகளைக் கொண்டது. இது சில தடிமனான கிளைகளை மட்டுமே கொண்டிருக்கும். பட்டை சாம்பல் நிறத்தில் இருந்து பழுப்பு நிறம்வரை, வெவ்வேறு நிற அடர்த்தியில் இருக்கலாம். பட்டைகள் ஆங்காங்கே செங்குத்தாக பிளவுபட்டதாக இருக்கும். இலைகள் பல இலைகள் கொண்ட கொத்துகளாக, இலையுதிர்வதாக இருக்கும். ஒவ்வொரு கொத்திலும் ஐந்து வெவ்வேறு அளவிலான இலைகள் உள்ளன, நடுவில் உள்ள இலை மிகப்பெரியதாக இருக்கும். பூக்கள் முதனைமையக சனவரி, பிப்ரவரி மாதங்களில் பூக்கும். இதன் பூக்கள் பொதுவாக வறண்ட காலத்துடன் தொடர்புடையது; இருப்பினும் ஆகத்து, செப்டம்பர், ஏப்ரல், மே மாதங்களிலும் பூக்கள் காணப்படுகின்றன. பூக்கள் பெரியவையாக, இளஞ்சிவப்பு முதல் ஊதா வரை பல்வேறு நிறங்களில் இருக்கும். மரத்தில் இலைகள் குறைவாகவோ அல்லது இல்லாமலோ இருக்கும்போது பூக்கள் பூக்கும். இதில் உள்ள பூக்களில் மகரந்தச் சேர்க்கை பூச்சிகளால் ஏற்படுகிறது, என்றாலும் டானேஜர்கள், ஓசனிச்சிட்டு, ஓரியோல்கள் போன்ற பல பறவைகளினாலும் மகரந்த சேர்க்கை நடக்கிறது. நீண்ட, மெல்லிய காய்கள் நீளம் கொண்டவையாக பிப்ரவரி முதல் ஏப்ரல் வரை தோன்றும். காய்கள் மரத்திலேயே உலர்ந்து வெடித்து, அதிலிருந்து நுண் சிறகுகள் கொண்ட விதைகள் வெளியாகின்றன. ஒரு கிலோ கிராமில் சராசரியாக 45,000 விதைகள் உள்ளன, அவற்றில் 13% வரை நீர்ச்சத்து கொண்டவை. விதைகள் முளைப்புத் திறன் மிக்கவை. கிட்டத்தட்ட 100% விதைகளும் முளைக்கக்கூடியவை. இது மிகவும் வேகமாக வளரும் மரமாகும். .
# வசந்த ராணி

## மருத்துவப் பயன்கள்

குடல் பூச்சிகள், மலேரியா, கருப்பை புற்றுநோய் ஆகியவற்றுக்கு இந்த மரத்தின் பட்டைகளிலிருந்து தயாரிக்கப்படும் மருந்துகள் உட்கொள்ளப்படுகின்றன. இரத்த சோகை, மலச்சிக்கல் போன்றவற்றிற்கு இதன் பட்டையில் செய்யப்படும் கசாயம் பரிந்துரைக்கப்படுகிறது. இம்மரத்தின் பூக்கள், இலைகள், வேர்களைக் கொண்டு செய்யப்படும் கசாயமானது காய்ச்சல், வலி நிவாரணி, வியர்வையை வரவைக்கவும், டான்சில் வீக்கம் போன்ற பல்வேறு கோளாறுகளுக்கு சிகிச்சையளிக்கப் பயன்படுத்தப்படுகிறது.
# கல்யாணி சட்டமன்றத் தொகுதி

**கல்யாணி சட்டமன்றத் தொகுதி** (Kalyani Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது நதியா மாவட்டத்தில் அமைந்துள்ளது. இது பங்காவ் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.
# கல்யாணி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2011 | ராமேந்திர நாத் பிசுவாசு | rowspan=2 | அகில இந்திய திரிணாமுல் காங்கிரசு |
| 2016 |  |  |  |
| 2021 | அம்பிகா ராய் | பாரதிய ஜனதா கட்சி | } |
# அதுல் சென்

**அதுல் சென்** (*Atul Sen*) இந்தியாவில் ஆங்கிலேயர் ஆட்சிக்கு எதிராகப் போராடிய ஒரு வங்காள இந்திய சுதந்திர இயக்க புரட்சிகர ஆர்வலர் ஆவார். இவர் பெரும்பாலும் சாம்பு மற்றும் குட்டி என்ற மாற்றுப்பெயர்களைப் பயன்படுத்தினார்.
# அதுல் சென்

## ஆரம்பகால வாழ்க்கை

அதுல் சென் பிரித்தானிய இந்தியாவின் குல்னா மாவட்டத்தில் உள்ள சேனாகட்டி கிராமத்தில் பிறந்தார். இவரது தந்தையின் பெயர் அசுவினி குமார் சென் என்பதாகும். மாணவராக இருந்தபோதே அதுல் சென் புரட்சிகரக் கட்சியில் சேர்ந்தார். மாணவராக இருந்தபோது, கிராமத்தின் பிரபல புரட்சியாளர்களான இரசிக்லால் தாசு, அனுச்சாசரண் சென், இரதிகாந்த தத் மற்றும் கிரண் சந்திர முகர்ச்சி ஆகியோருடன் தொடர்பு கொண்டு புரட்சிப் பாதையில் செயல்பட்டார். 1932 ஆம் ஆண்டு ஆகத்து மாதம் 5 ஆம் தேதியன்று , இவர் சர் ஆல்ஃபிரட் வாட்சனைச் சுட்டார். ஆனால் வாட்சனைக் கொல்லத் தவறிவிட்டார். உடனடியாக கைது செய்யப்பட்டார். இதனால் பொட்டாசியம் சயனைடை உட்கொண்டு தற்கொலை செய்து கொண்டார்.
# புரூசு சூச்சு

**புரூசு வின்சென்ட் சூச்சு** (*Bruce Vincent Suche*) ஆத்திரேலிய நாட்டைச் சேர்ந்த ஒரு துடுப்பாட்ட வீரராவார். 1907 ஆம் ஆண்டு இவர் பிறந்தார். 1931 மற்றும் 1933 ஆம் ஆண்டுகளுக்கு இடையில் குயின்சுலாந்து அணிக்காக இரண்டு முதல் தர போட்டிகளில் விளையாடினார். டவுன்சுவில்லு நகர அணிக்காகவும் இவர் விளையாடினார். 1933 ஆம் ஆண்டில் சயனைடை உட்கொண்டு தற்கொலை செய்து கொண்டார்.
# திறன்பேசி ஒளிப்படவியல்

**திறன்பேசி ஒளிப்படவியல்** *(Smartphone Photography)* என்பது, இடம்பெயர் அலைப்பேசி சாதனத்தைப் பயன்படுத்தி அழகான ஒளிப்படங்களை எடுப்பதில் கவனம் செலுத்துகிறது. தற்போதுள்ள எந்த திறன்பேசி ஒளிப்படக்கருவியையும் பயன்படுத்தி ஒளிப்படங்களை எடுக்க முடியும். மேலும் திறன்பேசியில் ஒளி, ஒளிப்படத்தின் மூலம் சொல்ல முயற்சிக்கும் கதை மற்றும் ஒளிப்பட திருத்தம் போன்ற முக்கியமான கூறுகளைப் பற்றி அறிந்துகொள்வதன் மூலம் சிறந்த ஒளிப்படக் கலைஞராக மாறலாம்.  
கடந்த சில ஆண்டுகளில், திறன்பேசி ஒளிப்படக் கலையில் ஏற்பட்ட முன்னேற்றங்கள் மிகப்பெரியவை, இன்று சந்தையில் உள்ள சக்திவாய்ந்த திறன்பேசிகளான கூகிள் பிக்சல் 2, ஐபோன் எக்ஸ் மற்றும் சாம்சங் கேலக்ஸி எஸ்9 போன்றவைகள் உச்சக்கட்டத்தை அடைந்துள்ளன. சாம்சங் எஸ்7 எட்ஜ், அழகாகத் தோற்றமளிக்கும் ஒளிப்படங்களை எடுக்க முடியும் என கூறப்படுகிறது, மேலும் குறைந்த வெளிச்சத்திலும் கூட சிறப்பாகச் செயல்படுவதாகவும், மேலும் இந்த வகை ஒரு திறன்மிக்க ஒளிப்படக்கருவியாக இருப்பதாக அறியப்படுகிறது.
# திறன்பேசி ஒளிப்படவியல்

## இவற்றையும் காண்க

- திறன்பேசி
- செல்லிடத் தொலைபேசி
# ஆயுஷ் மகாத்ரே

**ஆயுஷ் மகாத்ரே** (பிறப்பு: சூலை 16, 2007) ஓர் இந்திய முதல் தரத் துடுப்பாட்ட வீரர் ஆவார். இவர் இந்தியன் பிரீமியர் லீக்கில் சென்னை சூப்பர் கிங்ஸ் அணிக்காகவும் மும்பை அணிக்காக உள்ளூர்ப் போட்டிகளிலும் விளையாடுகிறார்.
# ஆயுஷ் மகாத்ரே

## ஆரம்ப கால வாழ்க்கை

ஆயுஷ் மகாத்ரே 16 சூலை 2007 இல் இந்தியாவின் மகாராட்டிராவில் உள்ள விராரில் பிறந்தார். மகாராஷ்டிராவின் விரார் நகரத்திலுள்ள நல்லசோபரா என்ற பகுதியைச் சேர்ந்தவர்.
# ஆயுஷ் மகாத்ரே

## உள்ளூர்ப் போட்டிகள்

2024-25 இரானிக் கோப்பையில் மும்பை அணிக்காக தனது 17 ஆவது வயதில் முதல் தரப் போட்டியில் அறிமுகமானார். சில வாரங்களுக்குப் பிறகு, 2024–25 ரஞ்சிக் கோப்பையில் மகாராட்டிராவுக்கு எதிராக மும்பை அணிக்காக 176 ஓட்டங்கள் எடுத்து, தனது முதல் முதல் நூறு ஓட்டங்களை அடித்தார்.  
பட்டியல் அ போட்டிகளில் இளம் வயதில் 150+ ஓட்டங்களை எடுத்த வீரர் எனும் சாதனையினைப் படைத்தார். யசஸ்வி ஜெய்ஸ்வாலின் முந்தைய சாதனையை முறியடித்தார்.  
ஏப்ரல் 20, 2025 இல், மகாத்ரே சென்னை சூப்பர் கிங்ஸ் அணிக்காக ஐபிஎல்லில் அறிமுகமானார். 3வது வீரராகக் களமிறங்கியவர், 15 பந்துகளில் 32 ஓட்டங்கள் எடுத்தார். 17 ஆண்டுகள் மற்றும் 278 நாட்களில், ஐபிஎல் போட்டியில் விளையாடிய 7வது இளைய வீரர் இவராவார்.
# மக்ரங் பலூச்

**மக்ரங் பலூச்சி** (*Mahrang Baloch*) (பிறப்பு: 3 பிப்ரவரி 1993), பாகிஸ்தான் நாட்டின் பலூச்சி மக்களின் மனித உரிமைகளுக்காகப் போராடும் மருத்துவர் ஆவார். இவர் பாகிஸ்தான் காவல்துறை மற்றும் துணை-இராணுவப் படையினர் பலூச்சி இளைஞர்களை விசாரணை செய்தல் என்ற பெயரில் அழைத்துச் சென்று, கொடுமைப்படுத்தி நீதிக்கு மாறாக இறக்கக் காரணமாவதை எதிர்த்து உரிமைக் குரல் கொடுப்பவர். இவர் பலூச் ஒற்றுமைக் குழுவின் (BYC) தலைமைப் பதவியில் உள்ளார். பாகிஸ்தான் காவல்படையினரின் மனித உரிமைகள் மீறல்களுக்கு எதிராக, பலூசிஸ்தானை ஒன்றிணைப்பதை நோக்கமாக கொண்ட குவாதரில் நடைபெற்ற மாநாட்டில் 28 சூலை 2024 அன்று கலந்து கொண்டு உரையாற்றினார்.  
பலூசிஸ்தானில் நடைபெறும் மனித உரிமை மீறல்களை எதிர்த்து, பலூச்சி மகளிர் அணி மற்றும் இளைஞர் அணியினர் கொண்ட பலூச் ஒற்றுமைக் குழுவினர் பலூசிஸ்தானின் துர்பத் நகரத்திலிருந்து, இஸ்லாமாபாத்தை நோக்கி 1,600 கிலோமீட்டர் நீளத்திற்கு கால்நடையாக புறப்பட்ட நடைபயணத்தில் *மக்ரெங் பலூச்சி* தலைமை வகித்தார். இஸ்லாமாபாத்தில் பலூச் ஒற்றுமைக் குழுவினரை காவல்துறையினர் தடுப்புக் காவலில் வைத்தனர். பின்னர் சில போராட்டக்காரர்கள் பிணையில் விடுவிக்கப்பட்டனர். இருப்பினும் நீண்ட நடை பயண போராட்டத்தில் கலந்து கொண்ட பலர் காணமல் ஆக்கப்பட்டனர்.  
அக்டோர் 2024ல் டைம் வார இதழில், வளர்ந்து வரும் செல்வாக்கு மிக்க 100 தலைவர்களில் ஒருவராக *மக்ரெங் பலூச்சி*யை அறிவித்தது. இவர் டைம்ஸ் இதழ் நிகழ்ச்சிக்காக நியுயோர்க் நகரத்திற்கு செல்ல ஜின்னா பன்னாட்டு வானூர்தி நிலையம் சென்ற போது, பாகிஸ்தான் காவல்துறையினரால் கைது செய்யப்பட்டு, கடத்திச் செல்லப்பட்டு, பின்னர் விடுவிக்கப்பட்டார்.  
22 மார்ச் 2025 அன்று குவெட்டா நகரத்தில் நடைபெற்ற மனித உரிமை மீறல் எதிர்ப்புப் போராட்டத்தில் கலந்து கொண்ட மக்ரெங் பலூச்சை காவல்துறையினர் கைது செய்து சிறையில் அடைத்தனர்.
# மக்ரங் பலூச்

## இதனையும் காண்க

- பலூச்சி மொழி
- பலுசிஸ்தான் வரலாறு
- பலூசிஸ்தான் பல்கலைக்கழகம்
- பலூசிஸ்தான் விடுதலை முன்னணி
- பலுசிஸ்தான் விடுதலைப்படை
# மும்பைத் துடுப்பாட்ட அணி

**மும்பைத் துடுப்பாட்ட அணி** என்பது இந்தியாவில் உள்நாட்டுத் துடுப்பாட்டப் போட்டிகளில் மும்பையை பிரதிநிதித்துவப்படுத்தும் ஒரு துடுப்பாட்ட அணியாகும். இது மும்பை துடுப்பாட்டச் சங்கத்தால் நிர்வகிக்கப்படுகிறது. இதன் சொந்த மைதானம் சர்ச் கேட்டில் உள்ள வான்கடே அரங்கம் ஆகும்.  
இந்த அணி தனது சொந்த மைதானப் போட்டிகளை *பாந்த்ரா குர்லா காம்ப்ளக்ஸ்* மைதானம், பிராபோர்ன் மைதானத்திலும் விளையாடுகிறது. இந்த அணி மேற்கு மண்டலத்தின் கீழ் வருகிறது. இது முன்னர் **பம்பாய் கிரிக்கெட் அணி** என்று அழைக்கப்பட்டது, ஆனால் நகரத்தின் பெயரானது பம்பாயிலிருந்து மும்பை என மறுபெயரிடப்பட்டபோது இதன் பெயரும் மாறியது.  
இந்தியாவின் முதன்மையான உள்நாட்டுத் துடுப்பாட்டத் தொடரான ரஞ்சிக் கோப்பை<nowiki/>வரலாற்றில் அதிக முறை வாகைசூடிய அணியாகும் (42 முறை). 14 முறை (மற்றும் 1 பகிரப்பட்ட) இராணிக் கோப்பைகளையும் வென்றுள்ளது.
# மும்பைத் துடுப்பாட்ட அணி

## வரலாறு

மும்பையில் பதிவு செய்யப்பட்ட முதல் துடுப்பாட்டப் போட்டி 1797 ஆம் ஆண்டில் இராணுவ XI மற்றும் ஒரு தீவு XI அணிகளுக்கிடையே நடந்தது. மும்பையின் செல்வந்த பார்சிகள் 1848 ஆம் ஆண்டில் குறுகிய காலத்திற்கான ஓரியண்ட் துடுப்பாட்டச் சங்கத்தை நிறுவினர். 1850 ஆம் ஆண்டில், தர்போதுவரை இருக்கும் *எங் சோராஸ்ட்ரியன் கிளப்* நிறுவப்பட்டது.
# பலூச்சி மக்கள்

**பலூச்சி மக்கள்** (*Baloch*), பாகிஸ்தான் நாட்டின் பலூசிஸ்தான் மாகாணத்தில் பெரும்பான்மையாக வாழும் ஈரானிய நாடோடி இனக் குழுவினர் ஆவார். மேலும் இம்மக்கள் ஈரான் நாட்டின் சிஸ்தான் & பலூசிஸ்தான் மாகாணத்திலும் மற்றும் ஆப்கானித்தான் நாட்டின் எல்லைப்புறங்களில் வாழ்கின்றனர். 2023 பாகிஸ்தான் மக்கள் தொகைகணக்கெடுப்பின்படி 81 இலட்சம் பலூச்சி மக்களும்; ஈரான் நாட்டில் 4.8 மில்லியன் மற்றும் தெற்கு ஆப்கானித்தான் & ஓமன் நாடுகளில் தலா 1 மில்லியன் மக்களும் வாழ்கின்றனர். இவர்களது தாய் மொழி பலூச்சி மொழி ஆகும். இருப்பினும் இம்மக்களில் சிலர் உருது, பாரசீக மொழி, பஷ்தூ மொழி, ஆங்கிலம் பேசுகின்றனர்.  
பாகிஸ்தான் நாட்டின் பலூச்சி மக்களில் 50% பலூசிஸ்தான் மாகாணத்திலும் 40% மக்கள் சிந்து மாகாணத்திலும், 3.6% பேர் பஞ்சாப் மாகாணத்திலும், மீதம் 2% மக்கள் ஈரான் மற்றும் தெற்கு ஆப்கானித்தானிலும் வாழ்கின்றனர்.
# பலூச்சி மக்கள்

## மொழி

பலூச்சி மக்கள் இந்தோ--ஈரானிய மொழிக் குடும்பத்தைச் சேர்ந்த பலூச்சி மொழியைப் பேசுகின்றனர். கூடுதலாக சிலர் பாரசீக மொழி, உருது மற்றும் பஷ்தூ மொழி மற்றும் ஆங்கில மொழிகளைப் பேசுகின்றனர்.
# பலூச்சி மக்கள்

## சமயம்

பலூச்சி மக்கள் பெரும்பான்மையாக சன்னி இசுலாமை கடைப்பிடிக்கின்றனர்.
# பலூச்சி மக்கள்

## பொருளாதாரம்

நீர் வளம் இல்லாத மண்ணில் வாழும் பலூச்சி மக்களின் எழுத்தறிவு மிகவும் குறைவு. எனவே பலூச்சி மக்கள் பெரும்பாலும் கால்நடைகளை மேய்ப்பவர்களாக உள்ளனர். ஓமன், கனடா மற்றும் ஐக்கிய இராச்சியம் போன்ற நாடுகளில் புலம்பெயர்ந்த பலூச்சி மக்கள் சிறிது வச்தியாக வாழ்கின்றனர்.
# பலூச்சி மக்கள்

## தற்கால வரலாறு

பலூச்சி மக்கள் 1512 முதல் 1955 வரை கலாட் கானரசில் வாழ்ந்தனர். பின்னர் பாகிஸ்தான் நாடு உருவான பின்னர் பலூசிஸ்தான் மாகாணம் மற்றும் சிந்து மாகாணங்களில் பெரும்பான்மையாக வாழ்கின்றனர்.
# பலூச்சி மக்கள்

## புலம் பெயர்ந்த பலூச்சி மக்கள்

அடக்கு முறை, வேலையின்மை காரணமாக பாகிஸ்தானிலிருந்து பலூச்சி மக்கள் ஓமன் போன்ற வளைகுடா நாடுகள், அமெரிக்க ஐக்கிய நாடுகள், ஐக்கிய இராச்சியம் போன்ற 17 நாடுகளில் புலம் பெயர்ந்து வாழ்கின்றனர்..
# பலூச்சி மக்கள்

## புலம் பெயர்ந்த பலூச்சி மக்கள்

### தனி நாடு கோரி போராட்டம்

, பலூச்சி மக்களின் மனித உரிமை செயற்பாட்டாளர்]]
1956ஆம் ஆண்டு முதல் பலூச்சி மக்கள் தனி நாடு கோரி போராட்டங்கள் நடத்தி வருகின்றனர். இதற்காக பலுசிஸ்தான் விடுதலைப்படை மற்றும் பலூசிஸ்தான் விடுதலை முன்னணி போன்ற போராளிகள் இயக்கங்கள் செயல்படுகிறது. பலூச்சி மக்களின் மனித உரிமைகளுக்காக மக்ரங் பலூச் எனும் இளம் பெண் மருத்துவர் செயல்படுகிறார்.
# இரமணிதரன் கந்தையா

**இரமணிதரன் கந்தையா** (*Ramanitharan Kandiah*) ஒரு குறிப்பிடத்தக்க ஈழத்து எழுத்தாளர் ஆவார். ஒகையோ மாநிலத்திலுள்ள சென்ட்ரல் ஸ்டேட் பல்கலைக்கழகத்தில் சுற்றுச்சூழல் பொறியியல் துறைப் பேராசிரியராகப் பணியாற்றி வரும் இவர் அமெரிக்க சுற்றுச்சூழல் பொறியியலாளர்கள் மற்றும் அறிவியலாளர்கள் கழகத்தின் (AAEES) சுற்றுச்சூழல் பொறியியல் மற்றும் அறிவியற் துறையில் சிறந்த கல்வியாளருக்கான விருதினைப் பெற்றுள்ளார்.
# இரமணிதரன் கந்தையா

## கல்வி

இரமணிதரன் இலங்கையில் உள்ள திருகோணமலையைச் சேர்ந்தவர். இலங்கையின் பேராதனைப் பல்கலைக்கழகத்தில் குடிசார்ப் பொறியியற் துறையில் இளமானிப் பட்டம் பெற்றவர். சீனாவிலுள்ள கோகாய் பல்கலைக்கழகத்தில் நீர்வள மற்றும் சுற்றுச்சூழல் பொறியியற் துறையில் முதுகலைப்பட்டம் பெற்றவர். லூசியானா துலேன் பல்கலைக்கழகத்தில் குடிசார்ப் பொறியியலில் முனைவர் பட்டம் பெற்றவர்.
# இரமணிதரன் கந்தையா

## வெளிவந்த நூல்கள்

- *Introduction to Water Resources* (இணைந்து எழுதியவர்கள்: Sam L. Laki, Krishnakumar V. Nedunuri - ISBN-13: 978-1524949082)
# தேசிய நெடுஞ்சாலை 160ஆ (இந்தியா)

**தேசிய நெடுஞ்சாலை 160ஆ** (*National Highway 160B (India)*) பொதுவாக தே. நெ. 160ஆ எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். தே. நெ. 160ஆ இந்தியாவின் மகாராட்டிரா மாநிலத்தில் செல்கிறது.
# தேசிய நெடுஞ்சாலை 160ஆ (இந்தியா)

## வழித்தடம்

தே. நெ. 160ஆ மகாராட்டிர மாநிலத்தில் உள்ள ஜாகடே ஃபாட்டா, கோபர்காவ் ஆகிய நகரங்களை இணைக்கிறது.
# தேசிய நெடுஞ்சாலை 160ஆ (இந்தியா)

## சந்திப்புகள்

: ஜாகடே ஃபாட்டா அருகே முனையம்
: கோபர்கான் அருகே முனையம்
# தெமாகமைட்டு

**தெமாகமைட்டு** (*Temagamite*) என்பது Pd<sub>3</sub>HgTe<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.  
மோவின் கடினத்தன்மை அளவுகோலில் 2 1⁄2 என்ற கடினத்தன்மை கொண்ட ஒரு பிரகாசமான வெள்ளை நிற பலேடியம் பாதரச தெலூரைடு கனிமமாக வகைப்படுத்தப்படுகிறது. 1973 ஆம் ஆண்டு தெமாகமி ஏரியிலுள்ள தெமாகமி தீவின் தெமாகமி சுரங்கத்தில் தெமாகமைட்டு கனிமம் கண்டுபிடிக்கப்பட்டது. என்ற குறியீட்டால் அடையாளப்படுத்துகிறது.  
தெமாகமைட்டு கனிமம் தெமாகாமியில் உள்ள பாரிய சால்கோபைரைட்டுக்குள் நுண்ணிய சேர்க்கைகளாகவும், மற்ற அரிய தெலூரைடுகளான மெரென்சுகியைட்டு, சுடுட்சைட்டு, எசைட்டு மற்றும் பெயரிடப்படாத Pd-Hg-Ag தெலூரைடு ஆகியவற்றுடன் இணைந்தும் தோன்றுகிறது. கண்டுபிடிக்கப்பட்ட இடத்திற்கு கூடுதலாக, மொண்டானாவில் உள்ள சுடில்வாட்டர் இக்னியசு வளாகம் மற்றும் வயோமிங்கின் மெடிசின் போ மலைகளில் உள்ள நியூ ராம்ப்ளர் செப்பு-நிக்கல் சுரங்கத்திலும் கிடைப்பதாகப் பதிவாகியுள்ளது.
# மோசெல்லாண்ட்சுபெர்கைட்டு

**மோசெல்லாண்ட்சுபெர்கைட்டு** (*Moschellandsbergite*) என்பது Ag<sub>2</sub>Hg<sub>3</sub>
என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.  
பன்னாட்டு கனிமவியல் சங்கம் மோசெல்லாண்ட்சுபெர்கைட்டு கனிமத்தை Mlb என்ற குறியீட்டால் அடையாளப்படுத்துகிறது.  
பாதரசத்தின் வெள்ளி-வெள்ளை பாதரசமும் வெள்ளியும் சேர்ந்து உருவான ஓர் அரிய சமநீள கனிமமாக வகைப்படுத்தப்படுகிறது.  
முதன்முதலில் 1938 ஆம் ஆண்டில் கண்டுபிடிக்கப்பட்டு விவரிக்கப்பட்டது. செருமனியின் ரைன்லேண்ட்-பாலடினேட்டின் ஓபர்மோசலுக்கு அருகிலுள்ள மோசெல்லாண்ட்சுபெர்கு மலையின் நினைவாக மோசெல்லாண்ட்சுபெர்கைட்டு எனப் பெயரிடப்பட்டது. மெட்டாசின்னாபார், சின்னாபார், பாதரச வெள்ளி, டெட்ராகீட்ரைட்டு-டென்னாண்டைட்டு, பைரைட்டு, சுபாலரைட்டு மற்றும் சால்கோபைரைட்டு ஆகியவற்றுடன் இணைந்து தோன்றும் குறைந்த வெப்பநிலை நீர் வெப்ப கனிமமாகக் கருதப்படுகிறது.
# சோன்பத்ரா படுகொலை

**சோன்பத்ரா படுகொலை** (*Sonbhadra massacre*) இந்திய மாநிலமான உத்தரப் பிரதேசத்தில் உள்ள சோன்பத்ரா மாவட்டத்தில் உள்ள உப்பா கிராமத்தில் 2019 ஆம் ஆண்டு சூலை மாதம் 17 ஆம் தேதியன்று நிகழ்ந்தது. இப்படுகொலை சம்பவத்தில் பதினொரு பேர் கொல்லப்பட்டனர். ஆதிக்கம் செலுத்தும் குச்சார் சமூகத்தைச் சேர்ந்த கிராமத் தலைவர் யாக்யாதத்து உரிமை கோரிய நிலத்தை காலி செய்ய கோண்டு பழங்குடியினர் மறுத்துவிட்டனர். தங்கள் நிலத்தை கைப்பற்ற அவர் மேற்கொண்ட முயற்சிகளுக்கு இவர்கள் எதிர்ப்பு தெரிவித்ததால், யாக்யாதத்து குண்டர்களைக் கொண்டு வந்து கோண்டுகள் மீது துப்பாக்கிச் சூடு நடத்தினார். அடுத்த நாள், உத்தரபிரதேசத்தின் பட்டியல் சாதிகள் மற்றும் பட்டியல் பழங்குடியினர் ஆணையம் குற்றம் சாட்டப்பட்டவர்களுக்கு எதிராக குண்டர் சட்டத்தை அமல்படுத்த மாநில அரசைக் கேட்டுக்கொண்டது. இந்த சம்பவம் சாதி அடிப்படையிலான கொலைகளின் எடுத்துக்காட்டாக தேசிய சீற்றத்தை விரைவாகப் பெற்றது. மேலும் மாநிலத்தில் யோகி ஆதித்யநாத்து தலைமையிலான பாரதிய சனதா கட்சி அரசாங்கத்தின் "காட்டு இராச்சியம்" வகை அரசாட்சிக்கு எடுத்துக்காட்டாக எதிர்க்கட்சிகளால் எடுத்துக் கொள்ளப்பட்டது.
# சோன்பத்ரா படுகொலை

## பின்னணி

படுகொலையின் மையத்தில் உள்ள நிலப் பிரச்சினை பல தசாப்தங்களுக்கு, கிட்டத்தட்ட சுதந்திரம் பெற்ற காலத்திற்கு முந்தையதாகும். இந்த காலகட்டத்தில், வட இந்தியாவின் பெரும்பகுதியைப் போலவே, பழங்குடி நிலங்களும் திருடப்பட்டு தொண்டு நிறுவனங்களுக்கு மாற்றப்பட்டன. உப்பாவில், இந்த அறக்கட்டளை ஆதிகாரி சகாரி சமிதி, 1955 ஆம் ஆண்டில் நிலத்தை கையகப்படுத்தியது, இறுதியில் அது பிரபாத் குமார் மிசுரா என்ற இந்திய ஆட்சிப் பணி அதிகாரியின் கட்டுப்பாட்டின் கீழ் வந்தது. இந்த நிலம் 2017 ஆம் ஆண்டில் யாக்யாதத்துக்கு விற்கப்பட்டது.
# மக்களின் குரல் கட்சி

**மக்களின் குரல் கட்சி (மேகாலயா)** (*Voice of the People Party (Meghalaya)*) என்பது இந்திய மாநிலமான மேகாலயாவில் நவம்பர் 2021-இல் நிறுவப்பட்ட ஓர் அரசியல் கட்சியாகும். இக்கட்சி 2023 மேகாலயா சட்டப்பேரவைத் தேர்தலில் 18 தொகுதிகளில் போட்டியிட்டு 4 இடங்களை வென்றது.
# மக்களின் குரல் கட்சி

## தேர்தல் செயல்பாடு

| மேகாலயாவின் சட்டமன்றம் |  |  |  |  |  |  |  |
| --- | --- | --- | --- | --- | --- | --- | --- |
| **2023** | 101,264 | 5.46 | 18 | 4 | - | - | இடதுசாரி
(எதிர்கட்சி) |
# மக்களின் குரல் கட்சி

## நாடாளுமன்ற உறுப்பினர்கள்

| ]] | 18வது மக்களவை | ரிக்கி ஆ. ஜே. சிங்கன் | ]] | **3,71,910** | } |
| --- | --- | --- | --- | --- | --- |
# கம்லா நகர்

## முக்கிய அரசியல்வாதிகள்

ஆக்ராவின் முன்னாள் நகரத்தந்தை நவீன் செயின், கம்லா நகரில் வசிக்கிறார். கம்லா நகர் ஆக்ரா வடக்கு சட்டமன்றத் தொகுதியின் கீழ் வருகிறது. தற்போதைய கம்லா நகரின் சட்டமன்ற உறுப்பினர் பாரதிய சனதா கட்சியைச் சேர்ந்த புருசோத்தம் கண்டேல்வால் ஆவார். நாடாளுமன்ற உறுப்பினர் எசு.பி. சிங் பாகேல் - நரேந்திரசிங் மோடி அமைச்சரவையில் அமைச்சராக உள்ளார்.
# கம்லா நகர்

## கோட்டம்

கம்லா நகர் ஏ, பி, சி, டி, ஈ, எப் என்ற 6 தொகுதிகளாகவும் மற்றும் தேச்சுநகர், நடராச்சுபுரம், கர்மயோகி என்கிளேவ் போன்ற முக்கிய பகுதிகளாகவும் பிரிக்கப்பட்டுள்ளது. ஏ, பி, சி தொகுதிகள் ஆக்ரா நகராட்சி வார்டு 81 இல் அடங்கியுள்ளன. டி, ஈ, எப் தொகுதிகள் வார்டு 93 இல் உள்ளடங்கியுள்ளன.  
பால்கேசுவர் கோயில், சிறீ ராம் கோயில், தௌச்சி மிசுத்தன் பந்தர், அச்சந்தா இனிப்புகள், பிரிச்சுபோக் இனிப்புகள் ஆகியவை கம்லாநகரில் மக்களை ஈர்க்கும் பகுதிகளாகும்.
# கம்லா நகர்

## கல்வி

புனித ஆண்ட்ரூசு மூத்தோர் மேல்நிலைப் பள்ளி, சுமீத் ராகுல் பள்ளி, சரசுவதி வித்யா மந்திர், எசு எசு கன்னிமடம் பள்ளி ஆகியவை இப்பகுதியில் அமைந்துள்ள நடுவண் இடைநிலைக் கல்வி வாரிய பள்ளிகளாகும்.
# கம்லா நகர்

## போக்குவரத்து

பேருந்துகளும் மூன்று சக்கர வாகனங்களும் ஆக்ரா இராணுவ முகாம் , ஆக்ரா கோட்டை, இராசா கி மண்டி போன்ற முக்கிய இரயில் நிலையங்களுடன் இணைக்கப்படுகின்றன. தில்லி மற்றும் கான்பூர், இலக்னோ பகுதியிலிருந்து பேருந்துகள் வருவதற்கான முக்கிய அடையாளமாக நீர்வழிகள் உள்ளன.
# கம்லா நகர்

## இயற்கை வாயு

ஆக்ராவில் உள்ள குழாய் இயற்கை வாயு கிடைக்கும் பகுதிகளில் கம்லா நகரும் ஒன்றாகும். இது கிரீன் கேசு நிறுவனத்தால் வழங்கப்படுகிறது.
# அரிங்கட்டா சட்டமன்றத் தொகுதி

**அரிங்கட்டா சட்டமன்றத் தொகுதி** (Haringhata Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது நதியா மாவட்டத்தில் அமைந்துள்ளது. அரிங்கட்டா, பங்காவ் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.
# அரிங்கட்டா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | மலகர் நானி கோபால் | இந்தியப் பொதுவுடமைக் கட்சி (மார்க்சிஸ்ட்)</br> |  |
| 1972 | பட்டாச்சார்யா சக்தி குமார் | இந்தியப் பொதுவுடைமைக் கட்சி</br> |  |
| 1977 | மலகர் நானி கோபால் | rowspan =7 | இந்தியப் பொதுவுடமைக் கட்சி (மார்க்சிஸ்ட்)</br> |
| 1982 |  |  |  |
| 1987 |  |  |  |
| 1991 |  |  |  |
| 1996 | மில்லி இரா |  |  |
| 2001 | பங்கிம் சந்திர கோஷ் |  |  |
| 2006 |  |  |  |
| 2011 | நீலிமா நாக் (மாலிக்) | rowspan=2 | அகில இந்திய திரிணாமுல் காங்கிரசு |
| 2016 |  |  |  |
| 2021 | அசிம் குமார் சர்க்கார் | பாரதிய ஜனதா கட்சி</br> | } |
# பிரோசு கான் கல்லறை

**பிரோசு கான் கல்லறை** (*Tomb of Firoz Khan*) இந்தியாவின் ஆக்ரா நகரத்தில் உள்ள ஒரு முகலாய கல்லறை ஆகும். இக்கல்லறை தேசிய முக்கியத்துவம் வாய்ந்த நினைவுச்சின்னமாக பட்டியலிடப்பட்டுள்ளது.
# பிரோசு கான் கல்லறை

## வரலாறு

சகாங்கீர் மற்றும் சாச்சகான் ஆட்சியின் போது பிரோசு கான் குவாச்சசாரா ஒரு பிரபுவாக இருந்தார். தனது வாழ்நாளில் தனக்கான கல்லறையைக் கட்டினார். 1647 ஆம் ஆண்டில் அவர் இறந்த பிறகு இங்கு அடக்கம் செய்யப்பட்டார்.  
பிரோசு கான் கல்லறை ஒரு தோட்டத்தில் அமைக்கப்பட்டிருந்தது. அதன் கிழக்கு திசை நோக்கி ஒரு குளம் இருந்தது.
# பார்வாரா கழிவுநீர் சுத்திகரிப்பு நிலையம்

**பார்வாரா கழிவுநீர் சுத்திகரிப்பு நிலையம்** (*Bharwara Sewage Treatment Plant*) இந்தியாவின் இலக்னோ நகரிலுள்ள கோமதி நகர் பகுதியில் உள்ள பர்வாரா கிராமத்தில் அமைந்துள்ளது. கழிவுநீர் சுத்திகரிப்பு நிலையத்தின் செயல்பாடு 2011 ஆம் ஆண்டு சனவரி மாதம் 15 ஆம் தேதியன்று தொடங்கியது. பார்வாரா கழிவுநீர் சுத்திகரிப்பு நிலையத் திட்டத்திற்கு ₹360 கோடி ரூபாய் செலவு செய்யப்பட்டது.  
பார்வாரா கழிவுநீர் சுத்திகரிப்பு நிலையத் திட்டம் 2010 ஆம் ஆண்டு சூலை மாதத்தில் அதன் திட்டமிடப்பட்ட திறனில் மூன்றில் ஒரு பங்கு செயல்படத் தொடங்கும் என்று ஆரம்பத்தில் தெரிவிக்கப்பட்டது. இந்த சுத்திகரிப்பு நிலையம் ஆசியாவின் மிகப்பெரிய கழிவுநீர் சுத்திகரிப்பு நிலையமாகக் குறிப்பிடப்பட்டுள்ளது. 2019 ஆம் ஆண்டு சனவரி மாதத்தில் ஆலை இதன் தேவைகளுக்காக சூரிய சக்தி உற்பத்தியைத் தொடங்கியது. மேலும் உற்பத்தி செய்யப்படும் அதிகப்படியான மின்சாரத்தை உத்தரப் பிரதேச மின் நிறுவனத்திற்கு விற்பனை செய்யும் என்றும் தெரிவிக்கப்பட்டது.  
இங்கு சுத்திகரிக்கப்படும் கழிவுநீரில் நுண்ணுயிர் எதிர்ப்பு பாக்டீரியாக்கள் இருப்பதாகக் கூறப்படுகிறது.
# இலித்தியம் குளோரைடு

**இலித்தியம் குளோரைடு** (*Lithium chloride*) என்பது LiCl என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இந்த உப்பு ஒரு பொதுவான அயனிச் சேர்மமாகும். இருப்பினும், இலித்தியம் நேர்மின் அயனியின் சிறிய அளவு மற்ற கார உலோகக் குளோரைடுகளுக்குக் காணப்படாத பண்புகளுக்கு (முனைவுற்ற கரைப்பான்களில் அசாதாரணமான கரைதிறன் (g/100 mL நீர் 20°C இல்) மற்றும் அதன் நீர் உறிஞ்சும் திறன் சார்ந்த பண்புகள்) காரணமாக அமைகிறது.
# இலித்தியம் குளோரைடு

## வேதியியல் பண்புகள்

மற்ற கார உலோக குளோரைடுகளைப் போலல்லாமல், இந்த உப்பு படிக ஐதரேட்டுகளை உருவாக்குகிறது. இந்த உப்பில் ஒற்றை, மூ மற்றும் ஐ பென்டாஐதரேட்டுகள் அறியப்படுகின்றன. ஐதரேட்டுகளை வெப்பப்படுத்துவதன் மூலம் நீரற்ற உப்பை மீண்டும் உருவாக்க முடியும். LiCl மோல் ஒன்றிற்கு நான்கு சமான அம்மோனியா வரை உறிஞ்சுகிறது. மற்ற எந்த அயனி குளோரைடையும் போலவே, இலித்தியம் குளோரைடு கரைசல்களும் குளோரைடு அயனிக்கான மூலமாக செயல்பட முடியும், எடுத்துக்காட்டாக, இச்சேர்மத்துடன் வெள்ளி நைட்ரேட்டைச் சேர்க்கும்போது ஒரு வீழ்படிவை உருவாக்குகிறது.  
: LiCl + AgNO<sub>3</sub> → AgCl + LiNO<sub>3</sub>
# இலித்தியம் குளோரைடு

## தயாரிப்பு

இலித்தியம் கார்பனேட்டை ஹைட்ரோகுளோரிக் அமிலத்துடன் சேர்த்து வினைப்படுத்துவதன் மூலம் லித்தியம் குளோரைடு உற்பத்தி செய்யப்படுகிறது .  
அடர் சிவப்பு தீப்பிழம்புகளை உருவாக்க இலித்தியம் குளோரைடு ஒரு சுடர் வண்ணமாக்கியாகவும் பயன்படுத்தப்படுகிறது.
# இலித்தியம் குளோரைடு

## முன்னெச்சரிக்கைகள்

இலித்தியம் உப்புகள் மத்திய நரம்பு மண்டலத்தை பல்வேறு வழிகளில் பாதிக்கின்றன. சிட்ரேட்டு, கார்பனேட்டு மற்றும் ஓரோடேட்டு உப்புகள் தற்போது இருமுனையப் பிறழ்வுக்கு சிகிச்சையளிக்கப் பயன்படுத்தப்படுகின்றன, குளோரைடு உள்ளிட்ட பிற லித்தியம் உப்புகள் கடந்த காலத்தில் பயன்படுத்தப்பட்டன. 1940களில் சிறிது காலத்திற்கு உயர் இரத்த அழுத்தம் உள்ளவர்களுக்கு உப்பு மாற்றாக லித்தியம் குளோரைடு தயாரிக்கப்பட்டது, ஆனால் கலவையின் நச்சு விளைவுகள் (நடுக்கம், சோர்வு, குமட்டல்) அடையாளம் காணப்பட்ட பின்னர் இது தடை செய்யப்பட்டது.  
இருப்பினும், லித்தியம் குளோரைடு நச்சுத்தன்மைக்கு காரணமாகக் கூறப்படும் பல அறிகுறிகள், சோடியம் குளோரைடு பற்றாக்குறையாலோ, லித்தியம் குளோரைடு கொடுக்கப்பட்ட நோயாளிகளுக்கு அடிக்கடி நிர்வகிக்கப்படும் சிறுநீர் பெருக்கிகளாலோ, அல்லது நோயாளிகளின் அடிப்படை நிலைமைகள் ஆகியவற்றாலோ ஏற்பட்டிருக்கலாம் என்று ஜே. எச். டால்பாட் குறிப்பிட்டார்.
# பாக்தா சட்டமன்றத் தொகுதி

**பாக்தா சட்டமன்றத் தொகுதி** (Bagdah Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. இது பங்காவ் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.
# பாக்தா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2011 | உபேந்திர நாத் பிசுவாசு | அகில இந்திய திரிணாமுல் காங்கிரசு |
| 2016 | துலால் சந்திர பார் | இந்திய தேசிய காங்கிரசு |
# 2025 கனடா நாடாளுமன்றத் தேர்தல்

## பின்னணி

கனடா பிரதம அமைச்சர் மார்க் கார்னி நாடாளுமன்றத்தின் காமன்ஸ் சபையை கலைப்பதாக பரிந்துரை செய்ததை ஏற்று கனடா கவர்னர் ஜெனரல் மேரி சிம்சன்ஸ் காமன்ஸ் சபையை 23 மார்ச் 2025 அன்று கலைத்தார்.
# 2025 கனடா நாடாளுமன்றத் தேர்தல்

## தேர்தலில் போட்டியிடும் கட்சிகள்

- கனடா பசுமைக் கட்சி
- கனடா பழமைவாதக் கட்சி
- கனடா புதிய ஜனநாயகக் கட்சி
- கனடா லிபரல் கட்சி
- கனடா மக்கள் கட்சி
- கியூபெக்வா கட்சி
# 2025 கனடா நாடாளுமன்றத் தேர்தல்

## தேர்தலில் போட்டியிடும் கட்சிகள்

### 2021 தேர்தலில் பெற்ற இடங்களும், அரசியல் கொள்கைகளும்

| பெற்ற வாக்குகள்(%) | வென்ற இடங்கள் |  |  |
| --- | --- | --- | --- |
| கனடா லிபரல் கட்சி | தாரளவாதம்
சமூக தாராளவாதம் | நடு அரசியல் முதல் நடு-இடது அரசியல் வரை | மார்க் கார்னி |
| கனடா பழமைவாதக் கட்சி | பழமைவாதம்
சமூகப் பழமைவாதம்
பொருளாதார தாரளவாதம் | நடு-வலது அரசியலிருந்து வலதுசாரி அரசியல் | பியர் பொய்லிவ்ரே |
| கியூபெக்வா கட்சி | கியூபெக் தேசியவாதம்
கியூபெக் தனி நாடு இயக்கம்
சமூக ஜனநாயகம் | நடு-இடது அரசியல் | யவ்ஸ்-ஃபிராங்கோயிஸ் பிளான்செட் |
| கனடா புதிய ஜனநாயகக் கட்சி | சமூக ஜனநாயகம் | நடு-இடது அரசியல் முதல் இடதுசாரி அரசியல் | ஜெக்மீத் சிங் |
| கனடா பசுமைக் கட்சி | பசுமை அரசியல் | எலிசபெத் மேரி & ஜோனாதன் பெட்னோல்ட் |  |
| கனடா மக்கள் கட்சி | வலதுசாரி அரசியல்
கனடிய தேசியவாதம்
பழமைவாதம் | வலது அரசியலிருந்து தீவிர வலதுசாரி அரசியல் | மாக்சிம் பெர்னியர் |
| சுயேச்சைகள் | N/A |  |  |
| காலியிடம் | N/A | } |  |
# 2025 கனடா நாடாளுமன்றத் தேர்தல்

## 2025 தேர்தல் முடிவுகள்

கனடா நாடாளுமன்றத்தின் மொத்தமுள்ள 343 இடங்களில் பெரும்பான்மை பெற்று ஆட்சி அமைக்க 172 இடங்கள் தேவைப்படுகிறது. ஆனால் தேர்தல் முடிவுகளின்படி எக்கட்சியும் பெரும்பான்மை இடங்கள் பெறவில்லை. எனவே கனடா லிபரல் கட்சி தலைவரான மார்க் கார்னி தலைமையிலான கூட்டணி அரசு ஏற்பட வாய்ப்பு உள்ளது.  
சீக்கியர் மற்றும் காலிஸ்தானிகளின் ஆதரவு பெற்றவரான ஜெக்மீத் சிங்கின் தலைமையிலான கனடா புதிய ஜனநாயகக் கட்சி சென்ற தேர்தலில் 17.82% வாக்குகள் பெற்று 25 நாடாளுமன்ற தொகுதிகளில் வென்றது. 2025 தேர்தலில் ஜெக்மீத் சிங் தோல்வி அடைந்ததுடன், அவரது கட்சி 2% வாக்குகள் பெற்று, 7 இடங்களில் மட்டுமே வெற்றி பெற்றது.இருப்பினும் இத்தேர்தலில் பல்வேறு அரசியல் கட்சிகளின் சார்பாக போட்டியிட்ட 65 இந்திய வம்சாவளியைச் சேர்ந்த பஞ்சாபி இந்துகள் மற்றும் சீக்கியர்களில் 22 வெற்றி பெற்றுள்ளனர். அதில் 12 பேர் கனடா லிபரல் கட்சி சார்பிலும்; 10 பேர் கனடா பழமைவாதக் கட்சி சார்பிலும் வெற்றி பெற்றுள்ளனர்.  
2025 கனடா நாடாளுமன்றத் தேர்தலில் கனடா அரசியல் கட்சிகள் வெற்றி பெற்ற இடங்கள் மற்றும் பெற்ற வாக்கு சதவீதம் விவரம் பின்வருமாறு:
- கனடா லிபரல் கட்சி - தலைவர் மார்க் கார்னி - வெற்றி பெற்ற இடங்கள் 169 - பெற்ற வாக்குகள் 49%
- கனடா பழமைவாதக் கட்சி - தலைவர் பியரே பொய்லிவ்ரே - வெற்றி பெற்ற இடங்கள் 144 - பெற்ற வாக்குகள் 42%
- கியூபெக்வா கட்சி - தலைவர் ஈவ்ஸ்-ஃபிராங்கோயிஸ் பிளான்செட் - வெற்றி பெற்ற இடங்கள் 22 - பெற்ற வாக்குகள் 4%
- கனடா புதிய ஜனநாயகக் கட்சி - தலைவர் ஜெக்மீத் சிங் -வெற்றி பெற்ற இடங்கள் 7 - வாக்குகள் .2%
- கனடா பசுமைக் கட்சி - தலைவர்கள் எலிசெபத் மேரி & ஜோனதன் பெட்னீல்ட் - வெற்றி பெற்ற இடங்கள் 1 -வாக்குகள் 0.3%
- சுயேச்சைகள் - 3 இடங்கள்
# கனடா மக்கள் கட்சி

**கனடா மக்கள் கட்சி** (*People's Party of Canada*) (சுருக்கமாக:**PPC**), *மாக்சிம் பெர்னியர்* தலைமையில் கனடா பழமைவாதக் கட்சியிலிருந்து பிரிந்து 14 செப்டம்பர் 2018 அன்று நிறுவப்பட்ட அரசியல் கட்சி ஆகும். இதன் இளைஞர் அணியின் பெயர் புதிய தலைமுறை என்பதாகும். 30,000க்கும் மேல் உறுப்பினர்கள் கொண்ட இக்கட்சியின் கருத்தியல் மற்றும் அரசியல் பழமைவாதம் மற்றும் வலதுசாரி அரசியல் ஆகும். இக்கட்சி கனடா நாடாளுமன்றத்தில் ஒரு இடத்தையும் பெறவில்லை. 2025 கனடா நாடாளுமன்றத் தேர்தலில் இக்கட்சி போட்டியிடுகிறது. இக்கட்சி தேர்தல் ஆணையத்தில் பதிவு செய்யப்பட்ட அரசியல் கட்சி ஆகும்.
# கனடா மக்கள் கட்சி

## இதனையும் காண்க

- 2025 கனடா நாடாளுமன்றத் தேர்தல்
- கனடா பசுமைக் கட்சி
- கனடா பழமைவாதக் கட்சி
- கனடா புதிய ஜனநாயகக் கட்சி
- கனடா லிபரல் கட்சி
- கியூபெக்வா கட்சி
# அம்மோனியம் ஆறயோடோபிளாட்டினேட்டு(IV)

**அம்மோனியம் ஆறயோடோபிளாட்டினேட்டு(IV)** (Ammonium hexaiodoplatinate(IV)) என்பது H<sub>8</sub>I<sub>6</sub>N<sub>2</sub>Pt என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்,
# அம்மோனியம் ஆறயோடோபிளாட்டினேட்டு(IV)

## இயற்பியல் பண்புகள்

அம்மோனியம் ஆறயோடோபிளாட்டினேட்டு(IV) ஒற்றைச்சரிவச்சுப் படிக அமைப்பில் கருப்பு நிறப் படிகங்களாக உருவாகிறது.  
தண்ணீரில் நன்றாக கரையும் அம்மோனியம் ஆறயோடோபிளாட்டினேட்டு(IV) சேர்மம் எத்தனாலில் கரையாது.
# அம்மோனியம் ஆறயோடோபிளாட்டினேட்டு(IV)

## வேதியியல் பண்புகள்

அம்மோனியம் ஆறயோடோபிளாட்டினேட்டு(IV) நிலைப்புத்தன்மை அற்ற சேர்மமாகும். நீரிய கரைசல்களில் இது சிதைவடையும்.
::(NH<sub>4</sub>)<sub>2</sub>[PtI<sub>6</sub>] -> 2NH<sub>4</sub>I + PtI<sub>4</sub>
# ஈரமோனியம் டெட்ராகுளோரோபிளாட்டினேட்டு

| Name = ஈரமோனியம் டெட்ராகுளோரோபிளாட்டினேட்டு</br>Diammonium tetrachloroplatinate
| ImageFile = <sub>2</sub>
| ImageSize =
| ImageAlt =
| IUPACName = டையசானியம்;டெட்ராகுளோரோபிளாட்டினம்(2-)
| OtherNames = அம்மோனியம் டெட்ராகுளோரோபிளாட்டினேட்டு(II)
| Section1 =
| Section2 =
| Section3 =
# ஈரமோனியம் டெட்ராகுளோரோபிளாட்டினேட்டு

## தயாரிப்பு

அம்மோனியம் அறுகுளோரோபிளாட்டினேட்டு(IV) சேர்மத்தை அம்மோனியம் ஆக்சலேட்டுடன் சேர்த்து ஒடுக்க வினைக்கு உட்படுத்தி ஈரமோனியம் நாற்குளோரோபிளாட்டினேட்டு சேர்மத்தை தயாரிக்கலாம்.
::(NH<sub>4</sub>)<sub>2</sub>[PtCl<sub>6</sub>] + (NH<sub>4</sub>)<sub>2</sub>C<sub>2</sub>O<sub>4</sub> -> (NH<sub>4</sub>)<sub>2</sub>[PtCl<sub>4</sub>] + 2NH<sub>4</sub>Cl + 2CO<sub>2</sub>
# ஈரமோனியம் டெட்ராகுளோரோபிளாட்டினேட்டு

## இயற்பியல் பண்புகள்

ஈரமோனியம் நாற்குளோரோபிளாட்டினேட்டு மணமற்ற சிவப்பு நிறப் படிகங்களாக உருவாகிறது, நீரில் கரையும் ஆனால் எத்தனாலில் கரையாது.  
P4/mmm என்ற இடக்குழுவில் (எண்:123) கனசதுரப் படிக அமைப்பில் இது படிகமாகும்.
# ஈரமோனியம் டெட்ராகுளோரோபிளாட்டினேட்டு

## வேதியியல் பண்புகள்

ஈரமோனியம் நாற்குளோரோபிளாட்டினேட்டு சூடுபடுத்தப்பட்டால் சிதைவடையும்.
::(NH<sub>4</sub>)<sub>2</sub>[PtCl<sub>4</sub>] -> PtCl<sub>2</sub> + 2NH<sub>4</sub>Cl
# ஈரமோனியம் டெட்ராகுளோரோபிளாட்டினேட்டு

## பயன்கள்

புகைப்படக் கலையில் ஈரமோனியம் நாற்குளோரோபிளாட்டினேட்டு பயன்படுத்தப்பட்டது. நிறமாலை பகுப்பாய்வு தரநிலையிலும், பிளாட்டினம் கடற்பாசி மற்றும் பிளாட்டினம் வினையூக்கி முகவர் தயாரிப்பிலும் பயன்படுத்தப்பட்டது.
# செனென்டோடான்

**செனென்டோடன்** (*Xenentodon*) என்பது ஆசியாவினைப் பூர்வீகமாகக் கொண்ட ஊசி மீன்களின் பேரினமாகும். இது *பெலோனிடே* குடும்பத்தின் பத்து பேரினங்களில் ஒன்றாகும்.
# செனென்டோடான்

## சிற்றினங்கள்

இந்த பேரினத்தில் தற்போது இரண்டு அங்கீகரிக்கப்பட்ட சிற்றினங்கள் உள்ளன. அவை:  
- *செனென்டோடன் கான்சிலா* <small> (ஹாமில்டன், 1822) </small>
- *செனென்டோடான் கான்சிலோயிட்சு* <small>(பிளீக்கர், 1854) </small>
# பெலோனியன்

***பெலோனியன்*** (*Belonion*) என்பது தென் அமெரிக்கா பூர்வீகமாகக் கொண்ட நன்னீர் ஊசி மீன்களின் ஒரு பேரினமாகும். இது *பெலோனிடே* குடும்பத்தின் 10 பேரினங்களில் ஒன்றாகும்.
# பெலோனியன்

## சிற்றினங்கள்

*பெலோனியன்* பேரினத்தில் இரண்டு அங்கீகரிக்கப்பட்ட இனங்கள் உள்ளன.  
- *பெலோனியன் அபோதியன்* <small>கொல்லேட், 1966</small>
- *பெலோனியன் டிப்ராஞ்சோடன்* <small>கொல்லேட், 1966</small>
# இக்பாலுன்னிசா உசைன் பேகம்

**இக்பாலுன்னிசா உசைன் பேகம்** (*Iqbalunnisa Hussain*, 21 சனவரி 1900 – 22 அக்டோபர் 1954)) மைசூர் சமஸ்தானத்தின் முதல் இசுலாமியப் பெண் பட்டதாரி. இந்தியாவின் முதல் முஸ்லிம் பெண்ணியவாதி மற்றும் முதல் ஆங்கிலப் பெண்ணிய நாவல் எழுதியவர். சர் ராமலிங்க ரெட்டி என்பவர் 'பர்தாவும் பலதார மணமும்' என்ற நூலுக்கு 1944ல் எழுதிய முன்னுரையில் " இந்த நாவலை எழுதிய இக்பாலுன்னிசா உசைனை இந்தியாவின் 'ஜேன் ஆஸ்டன்' என்று எந்த தயக்கமும் இன்றி சொல்வேன் என்று குறிப்பிடுகிறார்.
# இக்பாலுன்னிசா உசைன் பேகம்

## தொடக்க கால வாழ்க்கை

1900 சனவரி 21 இல் அன்றைய மைசூரு சமஸ்தானத்தில் மாவட்டக் காவல்துறை கண்காணிப்பாளராகப் பணியாற்றிய குலாம் முகைதீன் கான் - சயீபுன்னிசா ஆகியோரின் மகளாக பெங்களூருவை அடுத்த சிக்கபல்லபுராவில் பிறந்தார். அவரது தாயார், சயீபுன்னிசா, இந்தியாவின் சுதந்திரப் போராட்ட வீரரான திப்பு சுல்தானின் வழித்தோன்றல் ஆவார். 1914 ஆம் ஆண்டு, இக்பாலுன்னிசா ஹுசைன், சயீத் அகமது ஹுசைனை மணந்தார். அப்போது அவருக்கு பதினான்கு வயதுதான். இவர் பெங்களூரு வாணி விகாஸ் கல்வி நிறுவனத்தில் சேர்ந்து படித்து எஸ்.எஸ்.எல்.சி. படிப்பில் தேர்ச்சி பெற்றார். மைசூரு மகாராணிக் கல்லூரியில் 1930ம் ஆண்டு இளங்கலை பட்டம் பெற்றார். பாராசீக மொழித் தேர்வில் முதலிடம் பிடித்து தங்கப்பதக்கமும் வென்றார். கர்னாடகாவில் இருந்து இங்கிலாந்தின் லீட்ஸ் பல்கலைக்கழகத்தில் பட்டப்படிப்பை முடித்த முதல் இஸ்லாமிய பெண்மணியாக இவர் அறியப்படுகிரார்
1. 1944 - *Purdah and polygamy: life in an Indian Muslim household*
# பிளாட்டிபெலோன்

**பிளாட்டிபெலோன்** (*Platybelone*) என்பது இந்தோ-பசிபிக் முதல் அத்திலாந்திக்குப் பெருங்கடல் வரையிலான கடல் வாழ்விடங்களில் காணப்படும் பெலோனிடே குடும்பத்தைச் சேர்ந்த ஊசி மீன் பேரினமாகும்.
# பிளாட்டிபெலோன்

## சிற்றினங்கள்

பின்வரும் இரண்டு சிற்றினங்கள் தற்போது *பிளாட்டிபெலோன்* பேரினத்தின் கீழ் அங்கீகரிக்கப்பட்டுள்ளன.  
- *பிளாட்டிபெலோன் ஆர்கலசு* <small>(லெசூர், 1821) </small>
- *பிளாட்டிபெலோன் லோவி* <small>(குந்தர்]], 1866) </small>
# மஞ்சுளா (கன்னட நடிகை)

**ஹொன்னேனஹள்ளி சிவண்ணா மஞ்சுளா** (*Honnenhalli Shivanna Manjula*) (8 நவம்பர் 1954-12 செப்டம்பர் 1986) ஓர் இந்திய நடிகை கன்னடத் திரைப்படங்களிலும், தமிழகத் திரைப்படங்களிலும் (*குமாரி மஞ்சுளா* என்ற பெயரில் ) மற்றும் தெலுங்குத் திரைப்படங்களிலும் (*கன்னட மஞ்சுளா* என்றும் ) நடித்துள்ளார். 1970கள் மற்றும் 1980களில் கன்னடத் திரைப்படங்களில் மிகவும் வெற்றிகரமான மற்றும் முக்கிய நடிகைகளில் ஒருவராக இருந்தார். இவர் 100 க்கும் மேற்பட்ட படங்களில் நடித்துள்ளார். இவரது நடிப்பிற்காக பிலிம்பேர் விருது உட்பட பல விருதுகளை வென்றார்.
# மஞ்சுளா (கன்னட நடிகை)

## சொந்த வாழ்க்கை

தும்கூர் மாவட்டத்திலுள்ள ஹொன்னஹள்ளி என்ற கிராமத்தில் எம். எச். சிவண்ணா மற்றும் தேவரம்மா ஆகியோருக்கு மஞ்சுளா பிறந்தார். இவரது தந்தை சிவண்ணா ஒரு காவல் உதவி ஆய்வாளராக இருந்தார். *ஹுடுகாதடா ஹுடுகி* மற்றும் *கனசு நனசு* போன்ற படங்களில் தன்னுடன் பணியாற்றிய திரைப்பட இயக்குனர் அம்ருதம் என்பவரை திருமணம் செய்து கொண்டார். இந்த தம்பதியருக்கு அபிஷேக் என்ற மகன் பிறந்தான்.
# மஞ்சுளா (கன்னட நடிகை)

## தொழில்

மஞ்சுளா தனது நடிப்பு வாழ்க்கையை 1965 இல் பிரபாத் கலவிதரு என்ற நாடகக் குழுவில் தொடங்கினார். 1966 ஆம் ஆண்டு *மானே கட்டி நோடு என்ற* படத்தில் ஒரு சிறிய வேடத்தில் கன்னடத் திரையுலகில் நுழைந்தார். 1972 ஆம் ஆண்டு மூத்த இயக்குனர் எம்.ஆர். விட்டல் இயக்கிய *யாரா சாக்ஷி என்ற* திரைப்படத்தில் கதாநாயகியாக அறிமுகமானார். ராஜ்குமார், விஷ்ணுவர்தன், ஸ்ரீநாத், அசோக் மற்றும் சங்கர் நாக் உட்பட அனைத்து முன்னணி கன்னட நடிகர்களுடன் நடித்துள்ளார். இவர் நடிகர் ஸ்ரீநாத்துடன் சேர்ந்து சுமார் 35 படங்களில் ஒன்றாக நடித்துள்ளார்.  
மஞ்சுளா நூற்றுக்கும் மேற்பட்ட படங்களில் நடித்தார். 1970களின் பிற்பகுதியில் ஒரு சிறந்த கன்னட கதாநாயகியாக இவருக்கு மிகப்பெரிய வெற்றியைப் பெற்றுத் தந்த, ஆதிக்க மனப்பான்மை கொண்ட கிராமத்து பெண் வேடத்தில் அடிக்கடி தோன்றினார். *சம்பாதிகே சவால்*, *இரடு கனசு*, *சொசே தாண்டா சௌபாக்யா*, *பேசுகே* மற்றும் *சீதாராமு* ஆகியவை இவரது குறிப்பிடத்தக்க படங்களில் சில. ராமகிருஷ்ணா (தெலுங்கு), கமலஹாசன் மற்றும் ரஜினிகாந்த் (தமிழ்) போன்ற பிற மொழிகளிலும் நன்கு அறியப்பட்ட நடிகர்களுடனும் இவர் நடித்தார்.
# மஞ்சுளா (கன்னட நடிகை)

## இறப்பு

1986 செப்டம்பர் 19 அன்று சமையலறையில் ஏற்பட்ட தீ விபத்தில் தீக்காயங்களுக்கு ஆளாகி மஞ்சுளா இறந்தார். ஆரம்பத்தில் இது ஒரு விபத்தாகக் கருதப்பட்டாலும், தி டைம்ஸ் ஆஃப் இந்தியா இந்த மரணத்தை தற்கொலை என்று செய்தி வெளியிட்டது.
# மம்தா மொகந்தா

**மம்தா மொகந்தா** (*Mamata Mohanta*) ஓர் இந்திய அரசியல்வாதி ஆவார். இவர் ஒடிசாவிலிருந்து பிஜு ஜனதா தளத்தின் உறுப்பினராகவும் இந்திய நாடாளுமன்றத்தின் மேலவையான மாநிலங்களவை உறுப்பினராகவும் இருந்தார். இவர் 2024ஆம் ஆண்டு ஆகத்து 27 அன்று பாரதிய ஜனதா கட்சியின் உறுப்பினராக மாநிலங்களவைக்கு போட்டியின்றி மீண்டும் தேர்ந்தெடுக்கப்பட்டார்.  
2020ஆம் ஆண்டு மாநிலங்களவைத் தேர்தலில் ஒடிசாவிலிருந்து இந்திய நாடாளுமன்ற மேலவைக்கு போட்டியிட்ட நான்கு வேட்பாளர்களில் இவரும் ஒருவர். இவர்கள் போட்டியின்றி தேர்ந்தெடுக்கப்பட்டதாக அறிவிக்கப்பட்டது. இவர் பிஜு ஜனதா தளம் கட்சியிலிருந்து விலகி பாஜகவில் இணைந்தார். இவர் மாநிலங்களவை உறுப்பினர் பதவியிலிருந்து விலகினார்.
# மம்தா மொகந்தா

## வாழ்க்கை வரலாறு

மம்தா மொகந்தா இந்தியாவின் ஒடிசாவில் உள்ள குட்மி சமூகத்தின் சமூக ஆர்வலரும் தலைவரும் ஆவார். குட்மி சமூகத்தினர் வரலாற்று ரீதியாக ஒடுக்கப்பட்டவர்கள் ஆவர். இவர்கள் முதன்மையாக தங்கள் வாழ்வாதாரத்திற்காக விவசாயத்தை நம்பியுள்ளனர். குட்மி சமூகத்தின் உரிமைகளுக்காக குரல் கொடுக்கும் வழக்கறிஞராக இருந்த மம்தா மொகந்தா, நில உரிமைகள், விவசாயிகளுக்கு சிறந்த பணி நிலைமைகள், கல்வி, சுகாதாரத்திற்கான அணுகல் ஆகியவற்றைக் கோரி பல்வேறு இயக்கங்கள் மற்றும் போராட்டங்களில் ஈடுபட்டுள்ளார். இவர் குட்மி சமூகத்தில் பெண்களுக்கு அதிகாரம் அளிப்பதற்கும் அவர்களின் உரிமைகளை மேம்படுத்துவதற்கும் செயல்படும் பெண்கள் அமைப்பான குட்மி மகிளா சபாவின் நிறுவனராகவும் உள்ளார். மம்தா மொகந்தா தனது பணிக்காக அங்கீகரிக்கப்பட்டு *ஒடிசா லிவிங் லெஜண்ட்* விருது, சர்வதேச மகளிர் தின விருது உட்பட பல விருதுகளைப் பெற்றுள்ளார். ஒட்டுமொத்தமாக, மம்தா மொகந்தா குட்மி சமூகத்தில் ஒரு மரியாதைக்குரிய நபராகவும், ஒடிசாவில் சமூக நீதி மற்றும் சமத்துவத்திற்கான முக்கியக் குரலாகவும் உள்ளார்.
# விஜய் பிச்சுமணி

**விஜய் பிச்சுமணி** (பிறப்பு: 1987) என்பவர் தமிழ்நாட்டைச் சேர்ந்த ஓவியரும், சிற்பியும் ஆவார். குறிப்பாக இவர் மரச் சிற்ப அச்சு ஓவியம் (Woodcut printing) எனப்படும் ஓவிய பாணியில் தேர்ச்சி மிக்கவர். இவர் வரைந்த ஒரு ஓவியத்திற்காக 2016 ஆம் ஆண்டு தேசிய விருது பெற்றுள்ளார்.
# விஜய் பிச்சுமணி

## வாழ்க்கைச் சுருக்கம்

விஜய் பிச்சுமணி தமிழ்நாட்டின், கன்னியாகுமரி மாவட்டத்தின், மார்த்தாண்டம் அருகில் உள்ள பேச்சிப்பாறை சிற்றூரைச் சேர்ந்தவர். 1987 இல் பிறந்த இவர் பள்ளிக் காலத்திலிருந்தே ஓவிய ஆர்வம் கொண்டவராக விஜய் இருந்துள்ளார். சென்னை அரசு கவின்கலைக் கல்லூரியில் இளங்கலை, முதுகலைப் பட்டங்களைப் பெற்றார்.  
இவர் தன் படைப்புகளைக் கொண்டு இந்தியா முழுவதும் சுமார் 20 கண்காட்சிகளை நடத்தியுள்ளார்.  
*விஜய் பிச்சுமணியின் படைப்புகள், அவற்றை அணுகும் எந்த ஒரு பார்வையாளனிடமும் நேசத்தோடு பிணைப்பு கொள்ளும் அலாதியான குணம் கொண்டவை* என்று கலை விமர்சகர் சி. மோகன் குறிப்பிடுகிறார்.  
ஏராளமான கண்காட்சிகளில் பங்கேற்ற விஜய், மரச் சிற்ப அச்சுக்கான 56வது தேசிய விருதை 2016 ஆம் ஆண்டு பெற்றார்.
# அம்மோனியம் சின்னமேட்டு

**அம்மோனியம் சின்னமேட்டு** (Ammonium cinnamate) என்பது C<sub>9</sub>H<sub>11</sub>NO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சின்னமிக் அமிலத்தினுடைய அம்மோனியம் உப்பு என இச்சேர்மம் வகைப்படுத்தப்படுகிறது.
# அம்மோனியம் சின்னமேட்டு

## தயாரிப்பு

அமோனியாவுடன் நீர்த்த சின்னமிக் அமிலத்தைச் சேர்த்து வினைபுரியச் செய்தால் அம்மோனியம் சின்னமேட்டு உருவாகும்.
# அம்மோனியம் சின்னமேட்டு

## பயன்கள்

வேதித் தொகுப்பு வினைகளிலும் மருந்துகள் தயாரிப்பிலும் அம்மோனியம் சின்னமேட்டு பயன்படுத்தப்படுகிறது.
# அம்மோனியம் பிக்கோலினேட்டு

**அம்மோனியம் பிக்கோலினேட்டு** (Ammonium picolinate) என்பது C<sub>6</sub>H<sub>8</sub>N<sub>2</sub>O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பிக்கோலினிக் அமிலத்தினுடைய அம்மோனியம் உப்பு என இச்சேர்மம் வகைப்படுத்தப்படுகிறது.
# அம்மோனியம் பிக்கோலினேட்டு

## இயற்பியல் பண்புகள்

கரிம அம்மோனியம் உப்புகள் பொதுவாக நீரில் கரையக்கூடியவை, இருப்பினும் அம்மோனியம் பிகோலினேட்டுக்கான குறிப்பிட்ட கரைதிறன் தரவு வெளிப்படையாக ஆவணப்படுத்தப்படவில்லை.
# அம்மோனியம் பிக்கோலினேட்டு

## பயன்கள்

ஒரு கொடுக்கிணைப்பு முகவராக, இந்தச் சேர்மம் வினையூக்கி அல்லது தொழில்துறை செயல்முறைகளில் உலோக அணைவுகளை நிலைப்படுத்தக்கூடும்.
# வெள்ளி புரோமைடு

| MagSus = &minus;59.7·10<sup>−6</sup> cm<sup>3</sup>/mol
}}|Section3=|Section5=
# வெள்ளி புரோமைடு

## தயாரிப்பு

இந்தச் சேர்மத்தை கனிம வடிவில் காணலாம் என்றாலும், பொதுவாக வெள்ளி நைட்ரேட்டை ஒரு கார புரோமைடு (பொதுவாக பொட்டாசியம் புரோமைடு) உடன் வினைபுரியச் செய்வதன் மூலம் தயாரிக்கப்படுகிறது.  
: AgNO<sub>3</sub> (aq) + KBr (aq) → AgBr (s) + KNO<sub>3(aq)</sub>  
கடினமான முறையாக இருந்தாலும், உப்பை அதன் தனிமங்களிலிருந்து நேரடியாகவும் தயாரிக்கலாம்.  
ஒரு எளிய, ஒளி-உணர்திறன் மிக்க மேற்பரப்பின் நவீன முறை தயாரிப்பானது ஒரு ஜெலட்டின் வெள்ளி ஆலைடு படிகங்களின் குழம்பை உருவாக்குகிறது, பின்னர் அது ஒரு ஒளிப்படத்தகடு அல்லது பிற ஊடகத்தில் பூசப்படுகிறது. கட்டுப்படுத்தப்பட்ட சூழலில் வீழ்படிவின் மூலம் சிறிய, சீரான படிகங்களை உருவாக்குகின்றன. (பொதுவாக <1 μm விட்டம் மற்றும் ~ 10<sup>12</sup> Ag அணுக்களைக் கொண்டுள்ளன).
# வெள்ளி புரோமைடு

## வேதிவினைகள்

பொதுவாக, வெள்ளி புரோமைடு திரவ அம்மோனியாவுடன் உடனடியாக வினைபுரிந்து மற்றும் போன்ற பல்வேறு அம்மைன் அணைவு சேர்மங்களை உருவாக்குகிறது.  
: AgBr + m NH<sub>3</sub> + (n - 1) →  
வெள்ளி புரோமைடு முப்பீனைல்பாஸ்பீனுடன் வினைபுரிந்து ஒரு டிரிஸ்(ட்ரைபீனைல்ஃபாஸ்பீன்) உற்பத்தி செய்கிறது.  
::
# வெள்ளி புரோமைடு

## இயற்பியல் பண்புகள்

### படிக அமைப்பு

AgF, AgCl மற்றும் AgBr அனைத்தும் முக மைய கனசதுர (fcc) பாறை-உப்பு (NaCl) படிக கட்டமைப்பு பின்வரும் கட்டமைப்பு அளவுருக்களுடன் உள்ளன.
**'''வெள்ளி ஆலைடு படிகத்தின் பண்புகள்'''**  
| வெள்ளி புளோரைடு | முகமைய கனசதுரம் | பாறை உப்பு, NaCl | 4.936 |
| --- | --- | --- | --- |
| வெள்ளி குளோரைடு, குளோரார்ஜிரைட்டு | முகமைய கனசதுரம் | பாறை உப்பு, NaCl | 5.5491 |
| வெள்ளி புரோமைடு, புரோமாரஜிரைட்டு | முகமைய கனசதுரம் | பாறை உப்பு, NaCl | 5.7745 |
| ="0" | +*அலகு செல் அமைப்பு* |  |  |
| முக மைய கனசதுரம் | NaCl - பாறை உப்பு அமைப்பு | } |  |
|}
பெரிய ஆலைடு அயனிகள் ஒரு கனசதுர நெருக்கமான பொதியலில் அமைக்கப்பட்டுள்ளன. அதே நேரத்தில் சிறிய வெள்ளி அயனிகள் அவற்றுக்கிடையேயான எண்முக இடைவெளிகளை நிரப்புகின்றன. ஒரு வெள்ளி அயனி Ag<sup>+</sup> 6 Br<sup>−</sup> அயனிகளால் சூழப்பட்ட அணைவுக் கட்டமைப்பை வழங்குகிறது.  
மற்ற வெள்ளி ஆலைடுகளைப் போலல்லாமல், அயோடார்கைரைட் (ஏஜிஐ) ஒரு அறுகோண துத்தநாக படிகக் கூட்டமைப்பைக் கொண்டுள்ளது.
# வெள்ளி புரோமைடு

## இயற்பியல் பண்புகள்

### கரைதிறன்

வெள்ளி ஆலைடுகள் பரந்த அளவிலான கரைதிறன்களைக் கொண்டுள்ளன. AgF இன் கரைதிறன் AgI ஐ விட 6 × 10<sup>7</sup> மடங்கு ஆகும். இந்த வேறுபாடுகள் ஆலைடு அயனிகளின் ஒப்பீட்டு கரைசல் என்தால்பிகளுக்கு காரணமாகின்றன- மற்றவற்றோடு ஒப்பிடும் போது ஃபுளூரைடு கரைசலின் வெப்ப உள்ளடக்கம் முரண்படும் அளவிற்கு மிக அதிகமாக உள்ளது.
**'''வெள்ளி ஆலைடு கரைப்பான்கள்'''**  
| வெள்ளி புளோரைடு | 172 |  |
| --- | --- | --- |
| வெள்ளி குளொரைடு | 0.00019 |  |
| வெள்ளி புரோமைடு | 0.000014 |  |
| வெள்ளி அயோடைடு | 0.000003 | } |
# வலவனிலா வானூர்தி ஒளிப்படவியல்

**வலவனிலா வானூர்தி ஒளிப்படவியல்** *(Drone Photography)* என்பது, ஆளில்லாத வானூர்தியிலிருந்து எடுக்கப்படும் ஒளிப்படம் சார்ந்த வான் ஒளிப்படவியல் ஆகும். வலவனிலா வானூர்தியின் சுற்றகம்-இயக்கப்படும் பல்துறைத்திறன், சராசரி ஒளிப்படக் கலைஞருக்கு சாத்தியமற்றதாகவோ அல்லது மிகவும் தொலைவானதாகவோ இருந்து தனித்துவமான கண்ணோட்டங்கள் மற்றும் கலவைகளை அணுக அனுமதிக்கிறது. இருப்பினும், வானோடி கற்றுக்கொள்வது, வலவனிலா வானூர்திக்கு கலதள இடைவெளி அடைப்பு செலுத்துவது மற்றும் சட்ட விதிமுறைகளை வழிநடத்துவது மிகவும் கடினமாக இருக்கலாம்.  
கடந்த சில ஆண்டுகளில், ஆளில்லா வான்வழி வாகனங்கள் என்று அழைக்கப்படும் வலவனிலா வானூர்திகள் மிகவும் பொதுவானதாகிவிட்டன. அமெரிக்காவில் மட்டும், இந்த விடுமுறை காலத்தில் ஒரு மில்லியனுக்கும் அதிகமான வலவனிலா வானூர்திகள் விற்கப்படும் என்று கூட்டாட்சி வானூர்தி நிர்வாகம் (FAA) கணித்துள்ளது; உலகெங்கிலும் உள்ள பிற நாடுகளில் இன்னும் பல விற்கப்படும் என்றும் அது கூறுகிறது.  
வலவனிலா வானூர்தி தொழில்நுட்பத்தின் வருகையுடன் பயண ஒளிப்படவியல் வியத்தகு முறையில் வளர்ச்சியடைந்துள்ளது. ஒரு காலத்தில் வான்வழி காட்சிகளைப் படம்பிடிக்க உலங்கு வானூர்தி அல்லது வானூர்திகளால் மட்டுமே சாத்தியமானதாக இருந்த இந்த வகை ஒளிப்படவியல், வலவனிலா வானூர்தி வருகைக்கு பின் ஒளிப்படக் கலைஞர்களை எளிதாக அனுமதிக்கின்றன. ஒரு அழகிய கடற்கரையையோ, பரபரப்பான நகரக் காட்சியையோ அல்லது தொலைதூர மலைத்தொடரையோ ஆவணப்படுத்த, வலவனிலா வானூர்தி ஒளிப்படவியல் மூலம் பயணத் படத் தொகுப்பை மேம்படுத்தப்படுகிறது.
# வலவனிலா வானூர்தி ஒளிப்படவியல்

## இவற்றையும் காண்க

- வான் ஒளிப்படவியல்
- ஆளில்லாத வானூர்தி
- உலங்கு வானூர்தி
- வானூர்தி
# ஈரமோனியம் மெலோனேட்டு

**ஈரமோனியம் மெலோனேட்டு** (Diammonium malonate) என்பது C<sub>3</sub>H<sub>10</sub>N<sub>2</sub>O<sub>4</sub>. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மெலோனிக் அமிலத்தினுடைய அம்மோனியம் உப்பு என இச்சேர்மம் வகைப்படுத்தப்படுகிறது.
# ஈரமோனியம் மெலோனேட்டு

## தயாரிப்பு

மெலோனிக் அமிலத்துடன் அமோனியம் ஐதராக்சைடைச் சேர்த்து வினைபுரியச் செய்தால் ஈரமோனியம் மெலோனேட்டு உருவாகும்.
# அமீனுல் இஸ்லாம்

**அமீனுல் இஸ்லாம்** (*Aminul Islam*), இந்தியாவின் அசாம் சட்டப் பேரவையின் நடப்பு உறுப்பினரும், அகில இந்திய ஐக்கிய ஜனநாயக முன்னணியின் அரசியல்வாதியும் ஆவார். இவர் 1985ஆம் ஆண்டு முதல் தற்போது வரை மூன்று முறை அசாம் கண பரிசத், தேசிய மக்கள் கட்சி மற்றும் அகில இந்திய ஐக்கிய ஜனநாயக முன்னணி போன்ற கட்சிகளின் சார்பாக அசாம் சட்டப் பேரரவைக்கு, மங்காச்சார் சட்டமன்றத் தொகுதியிலிருந்து தேர்ந்தெடுக்கப்பட்டவர்.
# அமீனுல் இஸ்லாம்

## கைது

2025 பகல்காம் தாக்குதலுக்கு இந்திய அரசே காரணம் என்றும் மற்றும் பாகிஸ்தானை ஆதரித்தும் பேசியதால் தேச விரோதச் சட்டத்தின் கீழ் அசாம் காவல்துறையால் கைது செய்யப்பட்டு 25 ஏப்ரல் 2025 அன்று சிறையில் அடைக்கப்பட்டார்.